**প্রথম বায়েজিদ** (উসমানীয় তুর্কি: بايزيد اول,*বা‌য়েজীদ-ই-আউওয়াল*(ডাকনাম= *ইলদিরিম*) (উসমানীয় তুর্কি: ییلدیرم), "**বজ্রপাত বা বজ্রকঠিন।**") (৯ জানুয়ারি ১৩৬০ – ৮ মার্চ ১৪০৩) ছিলেন উসমানীয় সুলতান। তিনি ১৩৮৯ থেকে ১৪০২ সাল পর্যন্ত শাসন করেছেন। তিনি সুলতান প্রথম মুরাদ ও গুলচিচেক খাতুনের পুত্র। তিনি একটি সুবিশাল সেনাবাহিনী গড়ে তোলেন। তিনি কনস্টান্টিনোপলও আক্রমণ করেছিলেন তবে তাতে ব্যর্থ হন। ১৪০২ সালে আঙ্কারার যুদ্ধে তিনি তৈমুর লঙের কাছে পরাজিত ও বন্দী হন। বন্দী অবস্থায় ১৪০৩ সালের মার্চে তিনি মৃত্যুবরণ করেন।

জীবনী
-----

কুতাহিয়ার গভর্নর হিসেবে বায়েজিদ প্রথম বড় দায়িত্বপালন শুরু করেন। কারামানিদের বিরুদ্ধে যুদ্ধে ক্ষিপ্রতার জন্য তিনি ইলদিরিম বা বজ্রপাত নামে পরিচিত হয়েছিলেন।

কসোভোর যুদ্ধে সুলতান প্রথম মুরাদ নিহত হওয়ার পর বায়েজীদ সিংহাসনে বসেন। এই যুদ্ধ জয়লাভের ফলে সার্বিয়া উসমানীয় সাম্রাজ্যের করদ রাজ্যে পরিণত হয়। ১৩৯০ সালে বায়েজিদ কসোভোর যুদ্ধে নিহত রাজা লাজারের কন্যা ওলিভেরা দিসপিনাকে বিয়ে করেন। লাজারের পুত্র স্টিফেন লাজারেভিচকে বায়েজিদ কিছু স্বায়ত্তশাসন প্রদান করে সার্বিয়ার নতুন শাসক নিযুক্ত করেন।

প্রথম বায়েজিদের যুগে লিখিত কুরআনের একটি পাণ্ডুলিপি।
১৩৯১ সালে সেনাপতি পাশায়িগিত স্কোপজা শহর অধিকারের পূর্ব পর্যন্ত উচ্চ সার্বিয়া প্রতিরোধ চালিয়ে যায়।

ইতিমধ্যে সুলতান আনাতোলিয়াকে তার শাসনাধীনে ঐক্যবদ্ধ করার কাজ শুরু করেন। ১৩৯০ সালের গ্রীষ্ম ও হেমন্তে বায়েজিদ আইদিন, সারুহান ও মেনতেশে বেয়লিক অধিকার করেন। ১৩৯০ সালের হেমন্ত ও শীতে বায়েজীদ অবশিষ্ট হামিদ, তেকে ও জেরমিয়ান বেয়লিক অধিকার করে নেন। পাশাপাশি আকশেহির ও নিগদে শহরও অধিকার করেন। তিনি কারামানের রাজধানী কোনিয়া অধিকার করেছিলেন। ১৩৯১ সালে তিনি কারামানের শান্তিপ্রস্তাব গ্রহণ করেন। এরপর বায়েজীদ উত্তরে কাসতামনুর দিকে অগ্রসর হয়ে শহরটি অধিকার করেন।

১৩৮৯ সালে বায়েজিদ বুলগেরিয়া ও উত্তর গ্রিস জয় করেন। ১৩৯৪ সালে তিনি দানিউব নদী অতিক্রম করে ওয়ালাচিয়া আক্রমণ করেন। উসমানীয়দের সৈন্য সংখ্যা বেশি হলেও রোভিনের যুদ্ধে ওয়ালাচিয়ানরা জয়ী হয় ফলে বায়েজিদের বাহিনী অগ্রসর হতে পারেনি।

১৩৯৪ সালে বায়েজিদ বাইজেন্টাইন সাম্রাজ্যের রাজধানী কনস্টান্টিনোপল অবরোধ করেন। দ্বিতীয় অবরোধের অংশ হিসেবে আনাদোলুহিসারি দুর্গ ১৩৯৩ থেকে ১৩৯৪ সালের মধ্যে নির্মিত হয় এবং ১৩৯৫ সালে দ্বিতীয়বার অবরোধ করা হয়। বাইজেন্টাইন সম্রাট দ্বিতীয় মানুয়েলের আগ্রহে বায়েজীদকে পরাজিত করার জন্য একটি নতুন ক্রুসেড সংগঠিত করা হয়। এই চেষ্টা ব্যর্থ হয়, ১৩৯৬ সালে হাঙ্গেরির রাজা সিগিসমুন্ডের নেতৃত্বে খ্রিষ্টান জোটবাহিনী নিকোপলিসের যুদ্ধে পরাজিত হয়। এই বিজয়ের স্মরণে বায়েজীদ বুরসায় বুরসা জামে মসজিদ নির্মাণ করেন।

তৈমুর লঙের হাতে বন্দী প্রথম বায়েজীদ।
বুরসা জামে মসজিদ।
কনস্টান্টিনোপলের অবরোধ ১৪০২ সাল পর্যন্ত চলে। বায়েজিদ পূর্ব দিকে তৈমুরীয় সাম্রাজ্যের সাথে লড়াইয়ে জড়িয়ে পড়ার পর বাইজেন্টাইনরা অবরোধ থেকে নিস্কৃতি পায়। এসময় ইউরোপে উসমানীয় সাম্রাজ্য থ্রেস (কনস্টান্টিনোপল ব্যতীত), মেসিডোনিয়া, বুলগেরিয়া ও সার্বিয়ার অংশ জুড়ে ছিল। এশিয়ায় সাম্রাজ্য তোরোস পর্বতমালা পর্যন্ত বিস্তৃত ছিল। বায়েজিদের সেনাবাহিনী মুসলিম বিশ্বের অন্যতম শ্রেষ্ঠ হিসেবে বিবেচিত হত এবং বায়েজিদ মুসলিম বিশ্বের অন্যতম শক্তিশালী শাসক হিসেবে পরিচিত ছিলেন। ১৪০০ সালে মধ্য এশিয়ার শাসক তৈমুর লং আনাতোলিয়ার উসমানীয়দের অধীনে বেয়লিকগুলোকে নিজের পক্ষে আনেন। ১৪০২ সালের ২০ জুলাই সংঘটিত আঙ্কারার যুদ্ধে উসমানীয়রা পরাজিত হয় এবং বায়েজিদ বন্দী হন। অনেক লেখকের মতে তৈমুর বায়েজিদের সাথে দুর্ব্যবহার করেছিলেন। তবে তৈমুরের দরবারের লেখক ও ইতিহাসবিদের লেখা অনুযায়ী বায়েজিদের সাথে ভালো আচরণ করা হয়েছিল এবং তার মৃত্যুতে তৈমুর শোক পালন করেছিলেন। বায়েজিদের এক পুত্র মুস্তাফা চেলেবি তার সাথে বন্দী হন। তাকে ১৪০৫ সাল পর্যন্ত তিনি সমরকন্দে বন্দী ছিলেন।

বায়েজিদের পুত্র সুলাইমান চেলেবি, ঈসা চেলেবি, মুহাম্মদ চেলেবি ও মুসা চেলেবি যুদ্ধক্ষেত্র থেকে পালিয়ে যেতে সক্ষম হন। পরে সিংহাসন নিয়ে তাদের মধ্যে গৃহযুদ্ধ দেখা দেয়। ১৩১৩ খ্রিস্টাব্দে কা জয়ের পর প্রথম মুহাম্মদ হিসেবে সিংহাসনে বসেন।

স্মরণ
-----

পাকিস্তান সেনাবাহিনীর ইলদারাম ব্যাটেলিয়ন নামক কমান্ডো ব্যাটেলিয়ন সুলতান বায়েজিদের নামে নামকরণ করা হয়েছে। তুরস্কের ইলদিরিম বায়েজিদ বিশ্ববিদ্যালয়ও তার নামে প্রতিষ্ঠিত হয়।

স্ত্রী ও সন্তান
---------------

### স্ত্রী

* দাওলাত খাতুন
* মারিয়া খাতুন
* দিসপিনা খাতুন
* হাফসা খাতুন

### সন্তান

* শাহজাদা এরতুগরুল চেলেবি
* শাহজাদা সুলাইমান চেলেবি
* শাহজাদা ঈসা চেলেবি
* শাহজাদা মুহাম্মদ চেলেবি
* শাহজাদা মুস্তাফা চেলেবি
* শাহজাদা মুসা চেলেবি
* শাহজাদা কাসিম চেলেবি
* শাহজাদা ইউসুফ চেলেবি
* এরহুনদু খাতুন
* হুনদি ফাতেমা খাতুন
* সুলতান ফাতেমা খাতুন
* ওরুজ খাতুন
* পাশা মেলেক খাতুন

সাহিত্যে উল্লেখ
---------------

তুর্কি অনুচিত্রে নিকোপোলিসের যুদ্ধ
তৈমুরের কাছে বায়েজিদের পরাজয় পশ্চিমা লেখক, সুরকার ও শিল্পীদের কাছে জনপ্রিয় বিষয় হয়ে উঠে। তারা তৈমুর কর্তৃক বায়েজিদের বন্দী হওয়ার ঘটনাকে রূপদান করেন। ক্রিস্টোফার মার্লোর রচিত *ট্যাম্বারলেইন* নাটকটি ১৫৮৭ সালে লন্ডনে প্রথম মঞ্চস্থ হয়।

১৬৪৮ সালে লন্ডনে *লা গ্রেন টামেরলেন এট বেজেজেত* নাটক মঞ্চস্থ হয়। ১৭২৫ সালে জর্জ ফ্র্যাডেরিক হান্ডেলের নাটক *টামেরলানো* লন্ডনে প্রথম মঞ্চস্থ হয়।

রবার্ট ই. হাওয়ার্ড‌ের লেখা *লর্ড অব সমরকন্দ* গল্পে বায়েজিদ কেন্দ্রীয় চরিত্র।

তথ্যসূত্র
---------

1. ↑
2. ↑  Lowry, Heath W. (2003) *The Nature of the Early Ottoman State*. Albany, NY: State University of New York Press, p. 153
3. ↑  Runciman, Steven *The Fall of Constantinople*. Cambridge: Cambridge University Press, p. 36
4. ↑  Halil Inalcik, "Bayezid I", *The Encyclopedia of Islam*, Vol. I, Ed. H.A.R.Gibb, J.H.Kramers, E. Levi-Provencal and J.Schacht, (Brill, 1986), 1118.
5. ↑  Shaw, *History of the Ottoman Empire*, vol. 1 pp. 30f
6. ↑  John V.A. Fine, *The Late Medieval Balkans*, (The University of Michigan Press, 1994), 424.
7. ↑  Mango, Cyril. *The Oxford History of Byzantium*. 1st ed. New York: Oxford UP, 2002. p. 273-4
8. ↑  Nancy Bisaha, *Creating East And West: Renaissance Humanists And the Ottoman Turks*, (University of Pennsylvania Press, 2004), 98.
9. ↑  Dimitris J. Kastritsis, *The Sons of Bayezid: Empire Building and Representation in the Ottoman Civil War of 1402-13*, (Brill, 2007), 5.
10. ↑  Dimitris J. Kastritsis,1-3.
11. ↑  "Battle of Nicopolis (1396)" from Seyyid Lokman (1588): *Hünernâme*
12. ↑  London: Printed & sold by J. Cluer, [1725]
13. ↑  Howard, Robert E. (1973) *Sowers of the Thunder,* Ace Science Fiction

* Goodwin, Jason (1998) *Lords of the Horizons*. London: Chatto & Windus
* Harris, Jonathan (2010) *The End of Byzantium*. New Haven and London: Yale University Press আইএসবিএন ৯৭৮-০-৩০০-১১৭৮৬-৮
* Imber, Colin (2002) *The Ottoman Empire*. London: Palgrave/Macmillan আইএসবিএন ০-৩৩৩-৬১৩৮৭-২
* Nicolle, David (1999) *Nicopolis 1396: The Last Crusade*. Oxford: Osprey Books আইএসবিএন ৯৭৮-১-৮৫৫৩২-৯১৮-৮

বহিঃসংযোগ
---------


উইকিমিডিয়া কমন্সে **সুলতান প্রথম বায়েজিদ** সংক্রান্ত মিডিয়া রয়েছে।

* Yıldırım Bayezid I

|  |
| --- |
| সুলতান প্রথম বায়েজিদ **উসমানীয় রাজবংশ****জন্ম:** ১৩৬০  **মৃত্যু:** ৮ মার্চ ১৪০৩ |
| শাসনতান্ত্রিক খেতাব |
| পূর্বসূরীপ্রথম মুরাদ | **উসমানীয় সুলতান**১৬ জুন ১৩৮৯ – ৮ মার্চ ১৪০৩ | উত্তরসূরীঅন্তবর্তীকাল
প্রথম মুহাম্মদ |
|

| * দে
* স
তুরস্ক উসমান  / রাজবংশ  উসমানীয় সুলতান/খলিফা  |
| --- |
|  উসমানীয় সুলতান/খলিফা বংশধারা তুরস্ক বংশধারা  |
| প্রাক-উসমানীয় যুগ (১০৬০–১২৯৯) | কায়া আল্প (১০৬০–১০৭৭)  **·**  সুলাইমান শাহ (১০৭৭–১২২৭)  **·**  আর্তগোল (১২২৭–১২৮১)  **·**  উসমান গাজি (১২৮১–১২৯৯) |
| প্রতিষ্ঠা (১২৯৯–১৪১৩) | প্রথম উসমান  **·**  প্রথম ওরহান **·**  প্রথম মুরাদ  **·**  প্রথম বায়েজীদ |
| উদয় (১৪১৩–১৪৫৩) | প্রথম মুহাম্মদ  **·**  দ্বিতীয় মুরাদ  **·**  দ্বিতীয় মুহাম্মদ  **·**  দ্বিতীয় মুরাদ |
| বিস্তার (১৪৫৩–১৫৯৫) | দ্বিতীয় মুহাম্মদ  **·**  দ্বিতীয় বায়েজীদ  **·**  প্রথম সেলিম  **·**  প্রথম সুলাইমান  **·**  দ্বিতীয় সেলিম  **·**  তৃতীয় মুরাদ |
| বিকাশ (১৫৯৫–১৬৮৭) | তৃতীয় মুহাম্মদ  **·**  প্রথম আহমেদ  **·**  প্রথম মোস্তফা  **·**  দ্বিতীয় উসমান  **·**  প্রথম মোস্তফা **·**  চতুর্থ মুরাদ  **·**  প্রথম ইব্রাহিম  **·**  চতুর্থ মুহাম্মদ |
| স্থবিরতা (১৬৮৭–১৭৭৪) | দ্বিতীয় সুলাইমান  **·**  দ্বিতীয় আহমেদ  **·**  দ্বিতীয় মোস্তফা  **·**  তৃতীয় আহমেদ  **·**  প্রথম মাহমুদ  **·**  তৃতীয় উসমান  **·**  তৃতীয় মোস্তফা |
| পতন (১৭৭৪–১৮৩৯) | প্রথম আবদুল হামিদ  **·**  তৃতীয় সেলিম  **·**  চতুর্থ মোস্তফা  **·**  দ্বিতীয় মাহমুদ |
| তানজিমাত *(পুনর্গঠন)* (১৮৩৯–১৯০৮) | প্রথম আবদুল মজিদ  **·**  আবদুল আজিজ **·**  পঞ্চম মুরাদ  **·**  দ্বিতীয় আবদুল হামিদ |
| অবসান (১৯০৮–১৯২২) | পঞ্চম মুহাম্মদ **·**  ষষ্ঠ মুহাম্মদ |
| প্রজাতন্ত্র খিলাফত (১৯২২–১৯২৪) | দ্বিতীয় আবদুল মজিদ |
| বিষয়শ্রেণী **·**  কমন্স |